Tekenprent: Zille beklee weer hoë amp by DAHelen Zille, voormalige leier van die DA, is Sondag as die DA se federale voorsitter aangewys tydens die party se raadsvergadering in Johannesburg. Meningsvormers reken Zille sal nou waarskynlik haar posisie gebruik om die party te laat wegbeweeg van ‘n sogenaamde “ANC-lite”-party. Hulle glo Zille sal probeer om die steun wat die party verloor het, veral onder Afrikaners, terug te kry. Herman Mashaba, Johannesburgse burgemeester, het Maandag sy bedanking ingedien in reaksie op Zille se aanstelling. Hy het gesê die verkiesing van Zille as voorsitter van die federale raad is ŉ oorwinning vir diegene binne die party wie se waardes en oortuigings in direkte teenstelling met sy eie is. “Ek kan my nie vereenselwig met ŉ groep mense wat glo ras is irrelevant in die gesprek oor ongelykheid en armoede in Suid-Afrika nie. Hierdie mense kan ook nie sien dat groter ongelykheid in Suid-Afrika heers as in 1994 nie.” Tekenprent deur Jerm